साढ़े नौ करोड़ खर्च करने के बाद भी प्यासे
शहरीजल प्रदाय योजना तहत निवर्तमान सरकार में स्वीकृत खर्च साढ़े नौ करोड़ के बावजूद अनेक वार्ड मोहल्लों में रहने वाले सैकड़ों शहर वासियों के घरों पर पानी नहीं पहुंचाया जा सका। खास बात यह है कि सर्दी का मौसम जैसे-तैसे निकल गया, लेकिन गर्मी की शुरुआत से पहले ही पानी की हायतौबा शुरू होने लग गई। गर्मी भी पूरी तहर शुरू भी नहीं हुई है कि जलदाय विभाग के करीब 6 ट्यूबवेल बंद हो गए हैं। कहीं पानी सूखने की जानकारी है तो किसी ट्यूबवेल की मोटर बंद होना बताया जा रहा है।
56 गांवों में बंद है पानी
बीसलपुरदूदू पेयजल योजना के तहत गांवों में सार्वजनिक नल लगा कर शुरू की गइ पानी की सप्लाई वाले गांवों की समितियों द्वारा मासिक बिल का भुगतान नहीं करने के कारण लंबे समय से करीब 56 गांवों में नलों में पानी बंद कर दिया गया है। इसके अलावा विधायक कोष से गांवों में लगे ट्यूबवेलों में लगे बिजली के पंप भी जल्दी बंद होने के कगार पर है क्यों की इनके बिजली के बिलों का भुगतान भी लाखों तक पहुंच गया है ऐसे में विद्युत निगम बिजली कनेक्सन काटने पर आमादा है
मांग से ज्यादा सप्लाई की जा रही है
^मालपुराशहर में रोजाना साढ़े़ सत्ताईस लाख लीटर पानी की आवश्यकता पड़ती है यह प्रति व्यक्ति 70 लीटर के हिसाब से है। मालपुरा में सप्लाई के लिए रोजाना 30 लीटर पानी आता है लोकल सोर्सेज से करीब 8-10 लाख लीटर पानी एकत्र कर वितरित किया जा रहा है। गर्मी में पानी की कमी नहीं आएगी -काेमलसिंह, एईएन, जलदाय विभाग
6 ट्यूबवेल को फिर से चालू कराने पर करीब 10 लाख से ज्यादा बजट की मांग की गई है। शहर में स्थिति यह है कि उंचाई के इलाकों में रहने वालों के लिए तो साढ़े नौ करोड़ खर्च करने से भी पेयजल समस्या से कोई राहत नहीं मिल सकी। साढ़े नौ करोड़ के बावजूद नलों में पानी का प्रेशर नहीं आने की आम शिकायत आज तक बरकरा है। पानी सप्लाई शुरू करने से पहले शहर में बिजली सप्लाई बंद करनी पड़ती है तब जाकर घरों के बाहर तक पानी पहंूचता है।
hin_Deva hin_Deva hin_Deva hin_Deva hin_Deva hin_Deva hin_Deva